**Јанко Веселиновић** ([Книн](http://sr.wikipedia.org/wiki/%D0%9A%D0%BD%D0%B8%D0%BD" \o "Книн), [6. новембар](http://sr.wikipedia.org/wiki/6._%D0%BD%D0%BE%D0%B2%D0%B5%D0%BC%D0%B1%D0%B0%D1%80) [1965](http://sr.wikipedia.org/wiki/1965)) је доктор правних наука, професор на [Пољопривредном факултету Универзитета у Новом Саду](http://sr.wikipedia.org/wiki/%D0%A3%D0%BD%D0%B8%D0%B2%D0%B5%D1%80%D0%B7%D0%B8%D1%82%D0%B5%D1%82_%D1%83_%D0%9D%D0%BE%D0%B2%D0%BE%D0%BC_%D0%A1%D0%B0%D0%B4%D1%83" \o "Универзитет у Новом Саду). Предаје Привредно право и групу предмета из те области на Агроекономском смеру и Агротуризму и руралном развоју. Предаје и на посдипломским студијама на истом факултету. Народни посланик у  [Народној скупштини Републике Србије](http://sr.wikipedia.org/wiki/%D0%9D%D0%B0%D1%80%D0%BE%D0%B4%D0%BD%D0%B0_%D1%81%D0%BA%D1%83%D0%BF%D1%88%D1%82%D0%B8%D0%BD%D0%B0_%D0%A0%D0%B5%D0%BF%D1%83%D0%B1%D0%BB%D0%B8%D0%BA%D0%B5_%D0%A1%D1%80%D0%B1%D0%B8%D1%98%D0%B5" \o "Народна скупштина Републике Србије) је у три мандата од 2008-2012. и 2012-2014. и текући мандат од 2014. године.

Средњу управну школу  завршио је у [Задру](http://sr.wikipedia.org/wiki/%D0%97%D0%B0%D0%B4%D0%B0%D1%80" \o "Задар). Правни факултет Универзитета у [Новом Саду](http://sr.wikipedia.org/wiki/%D0%9D%D0%BE%D0%B2%D0%B8_%D0%A1%D0%B0%D0%B4" \o "Нови Сад) завршио је 1990. године. На истом факултету је магистрирао на тему: Уговори о трговинском заступању (агентури), а докторирао на теми: Правног регулисања управљачког менаџмента у домаћем и упоредном праву. Аутор је више уџбеника, моногравија и преко стотину научних радова из области привредног права. Боравио је на више студијских путовања у иностранству. Учесник је на више домаћих и међународних научних пројеката.

Од 2008. године је посланик у [Народној скупштини Републике Србије](http://sr.wikipedia.org/wiki/%D0%9D%D0%B0%D1%80%D0%BE%D0%B4%D0%BD%D0%B0_%D1%81%D0%BA%D1%83%D0%BF%D1%88%D1%82%D0%B8%D0%BD%D0%B0_%D0%A0%D0%B5%D0%BF%D1%83%D0%B1%D0%BB%D0%B8%D0%BA%D0%B5_%D0%A1%D1%80%D0%B1%D0%B8%D1%98%D0%B5" \o "Народна скупштина Републике Србије). Од 2012. године обављао је функцију заменика шефа посланичке групе Демократстке странке. Био је члан Одбора за образовање, науку и технолошко развој и члан скупштинског одбора за Србе ван Србије и Одбора за уставна питања. Био је председник је парламентарне групе пријатељства са [Републиком Хрватском](http://sr.wikipedia.org/wiki/%D0%A0%D0%B5%D0%BF%D1%83%D0%B1%D0%BB%D0%B8%D0%BA%D0%B0_%D0%A5%D1%80%D0%B2%D0%B0%D1%82%D1%81%D0%BA%D0%B0" \o "Република Хрватска) у [Народној скупштини Републике Србије](http://sr.wikipedia.org/wiki/%D0%9D%D0%B0%D1%80%D0%BE%D0%B4%D0%BD%D0%B0_%D1%81%D0%BA%D1%83%D0%BF%D1%88%D1%82%D0%B8%D0%BD%D0%B0_%D0%A0%D0%B5%D0%BF%D1%83%D0%B1%D0%BB%D0%B8%D0%BA%D0%B5_%D0%A1%D1%80%D0%B1%D0%B8%D1%98%D0%B5).

У овом мандату је заменик шефа Посланичке групе Социјалдемократске странке, Заједно за Србију и Зелени Србије. Председник је Одбора за дијаспору и Србе у региону Народне скупштине Републике Србије и заменик председника Одбора за уставна питања и законодавство. Члан је ГОПАК-а, међународне парламентарне мреже против корупције. Био је члан више парламентарних делегација и активан је у парламентарној дипломатији.

Поред научног рада из области Привредног права аутор је и стручних чланака на тему положаја Срба у Хрватској, положају мањина у Србији и Хрватској и правне заштите дијаспоре у упоредном праву. Активан је на више академских и парламентарних форума на којима је тема успостављање трајне стабилности на Балкану.

За свој стручни рад више пута је награђиван.

Залаже се за екологију, као саставни део свих политика и незамењиви аспект одрживог развоја сваком друштва и цивилизације у целини. Сматра да је неопходно да Србија примени све донете законе из те области и да у тој области додатно усагласи прописе и праксу са ЕУ. Залаже се за формирање Фонда за екологију, наменско трошење „зеленог динара“, развој зелених технологија, значајно подизање процента отпада који се рециклира, ограничавање употребе пластичне амбалаже и кеса и др. Од почетка политичког ангажовања борио се да екологија буде значајан део програма његове странке.

Ожењен је супругом Татјаном, која је мастер правних наука, има ћерку Милицу, апсолвента права и сина Милана, студента медицине.